RAPORT,
privind procesul de consultare a publicului cu privire la documentul “Probleme importante de gospodărire a apelor în spațiul hidrografic Siret 2026“



Conform prevederilor Art. 14 al Directivei Cadru Apă, acest document privind Problemele Importante de Gospodărire a Apelor a fost publicat pe website-ul Administrației Bazinale de   Apă Siret în 22 decembrie, fiind disponibil pentru consultarea factorilor interesați și a publicului pentru o perioadă de 6 luni. Această etapă vine în sprijinul elaborării Planului de Management actualizat al spațiului hidrografic Siret (2028-2033), în baza comentariilor primite la documentul publicat.
Un set detaliat de măsuri pentru aspectele importante de gospodărire a apelor de suprafață și subterane va fi integrat în cel de-al patrulea  plan de management, pe baza progreselor obținute în implementarea măsurilor prevăzute în planul de management 2022-2027, programul comun de măsuri  la nivelul Districtului Dunării, precum și în baza datelor și informațiilor actualizate privind analiza presiunilor, evaluarea impactului și a stării corpurilor de apă. Astfel, în decembrie 2026, conform calendarului de participare a publicului, va fi publicată spre consultare versiunea preliminară a Planului de Management actualizat al spațiului hidrografic Siret (2028-2033), vizând finalizarea și publicarea Planului de Management al spațiului hidrografic Siret la 22 decembrie 2027.
Efortul comun al utilizatorilor de apă, al factorilor interesaţi şi publicului larg, al autorităților de gospodărirea apelor, prin aplicarea măsurilor prevăzute în Planul de Management al spațiului hidrografic Siret, va conduce la atingerea obiectivelor de mediu ale corpurilor de apă.  Implementarea Planului de Management al bazinului hidrografic este cel mai eficient instrument de îmbunătățire a stării corpurilor de apă de suprafață și subterane din România.
Documentul Problemele importante de gospodărire a apelor  în spațiul hidrografic Siret 2026 a fost postat pe siteul ABA Siret la adresa https://siret.rowater.ro/abas/consultarea-publicului/  
Factorii interesați au fost înștiințați  de existența acestui document.  De asemenea au fost rugați, ca în urma consultării documentului, să transmită observațiile, propunerile, respectiv completările dumnealor prin fax sau la adresele de email crina.andrei@das.rowater.ro sau alina.huluba@das.rowater.ro până la data de 30.06.2026.
În urma încheierii procesului de consultare, doar 1 factor interesat a răspuns solicitării  după cum urmează:
· Călin Dejeu a răspuns solicitării menționând  ca masură necesară îndepartarea barajelor prin dezafectare, considerând că în acest mod este eliminat impactul cumulat al acestora asupra  obiectivelor de mediu.



